*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*160. számú előterjesztés*

Bátaszék Város Önkormányzat Képviselő-testületének 2020.augusztus 26-án

16,00 órakor megtartandó ülésére

*Döntés a Bátaszéki Árva Gyermekekért Alapítvány kuratóriumának tagjáról*

|  |
| --- |
| **Előterjesztő:** Dr. Bozsolik Róbert polgármester  **Készítette** : dr. Köbli Kata aljegyző    **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  KOIS Bizottság: 2020.08.24  Szociális Bizottság 2020.08.25 |

**Tisztelt képviselő-testület!**

A Bátaszéki Árva Gyermekekért Alapítványt Bátaszék Város Önkormányzata 1996-ban egyedül alapította a 33/1996.(III.27.) számú önkormányzati határozattal.

Osváth Istvánné kuratórium elnöke jelezte Bátaszék Város Polgármesterének, hogy nem kívánja a továbbiakban ezt a tisztséget ellátni, lemond az elnökségről.

Felkértük Dárdai Adrienn Bátaszék, Park sétány 10. szám alatti lakost, az elnöki tisztségre, aki a felkérést elfogadta. A kuratórium elnökének személyében beálló változás okán szükséges az Alapítvány Alapító Okiratának módosítása.

Az Alapító Okirat 5. pontja értelmében:

„A kuratórium tagjainak megbízásáról, és visszahívásáról a kuratórium elnökének, a kuratórium tagjai közül történő kijelöléséről és visszahívásáról, az **alapítvány alapító okiratának módosításáról az alapító dönt**. A kuratórium elnökét az alapító bízza meg.”

A képviselő-testület legutóbb 2015-ben módosította a „Bátaszéki Árva Gyermekekért” Alapítvány Alapító Okiratát.

A fentiekre figyelemmel javasolom az alábbi határozati javaslat elfogadását:

**H a t á r o z a t i j a v a s l a t :**

**a „Bátaszéki Árva Gyermekekért” Alapítvány Alapító Okiratának módosítására**

Bátaszék Város Önkormányzatának Képviselő-testülete;

1. hozzájárul a 33/1996.(III.27.) számú önkormányzati határozatával létrehozott „Bátaszéki Árva Gyermekekért” Alapítvány Alapító Okiratának akkénti módosításához, hogy az 5. pontja helyébe a következő rendelkezések lépjenek:

„5. Az Alapítvány kezelője:

Az Alapító az alapítvány vagyonának kezelését háromtagú kuratóriumra bízza, mely az alapítvány ügyvezető szerve. A kuratórium határozatlan időre jön létre. A kuratórium tagjainak megbízásáról, és visszahívásáról a kuratórium elnökének, a kuratórium tagjai közül történő kijelöléséről és visszahívásáról, az alapítvány alapító okiratának módosításáról az alapító dönt. A kuratórium elnökét az alapító bízza meg. Az alapítvány kura-tóriumának gazdálkodását Bátaszék Város Önkormányzatának Pénzügyi és Gazdasági Bizottsága (a továbbiakban: PG Bizottság) jogosult ellenőrizni.

A Kuratórium tagjai az Alapítvány vezető tisztségviselői.

A Kuratórium elnöke:

Dárdai Adrienn sz. Dárdai Adrienn

7140 Bátaszék, Park sétány 10. sz. alatti lakos

A Kuratórium tagjai:

1. Kovács Józsefné sz. Futó Ágnes

7140 Bátaszék, Garay u. 42. sz. alatti lakos

2. Kemény Lajos

7140 Bátaszék, Budai u. 128.

A kuratóriumi elnöki tisztség megszűnik a kuratóriumi tagság megszűnésével. A kuratóriumi tagság megszűnik:

a.) a kuratóriumi tagsággal való lemondással,

b.) visszahívással, ha a kuratóriumi tag tevékenységével az alapítvány célját közvetlenül veszélyezteti,

c.) a tag halálával.

A Kuratórium évente legalább kettő ülést tart. Az ülések összehívásával kapcsolatos fel-adatok ellátásáért a Kuratórium elnöke a felelős. Az ülésekre írásos meghívót kell eljuttat-ni, 5 nappal az ülés tervezett időpontja előtt a kuratórium tagjainak. A meghívón szerepelnie kell az alapítvány nevének, székhelyének, az ülés idejének és helyszínének (ha az nem az alapítvány székhelye), ülés részletes napirendjének. A meghívóval együtt meg kell küldeni a napirendekhez tartozó írásos anyagot is annak érdekében, hogy a szavazásra jogosultak a tárgyalni kívánt témakörben álláspontjukat kialakíthassák.

Bármely kuratóriumi tag kérheti kuratóriumi ülés összehívását, a cél és az ok megjelölésével. Ilyen kérelem esetén a kuratórium elnöke köteles a kérelem beérkezésétől számított 8 napon belül intézkedni az ülés összehívásáról. Ha ennek a kötelezettségének nem tesz eleget, a kuratórium ülését a kérelmet előterjesztő tag is összehívhatja.

A Kuratórium ülése nyilvános. Az ülés tervezett időpontját a városháza hirdetőtábláján közzé kell tenni. A kuratórium az általa kiírt pályázatok elbírálásakor zárt ülést tarthat.

A Kuratórium akkor határozatképes, ha ülésén minden tagja jelen van. Döntéseit egyszerű szótöbbséggel, nyílt szavazással hozza, kivéve, ahol jogszabály ennél magasabb szavazati arányt ír elő.

A kuratórium, üléséről jegyzőkönyvet kell vezetni, melynek tartalmaznia kell a döntések tartalmát, időpontját, hatályát, valamint a szavazás eredményét név szerint és számszerű-leg. A határozatok meghozatalánál minden esetben külön-külön is vizsgálni kell a határozatképességet.

Az üléseken készült jegyzőkönyvekbe bárki betekinthet, abból saját költségére másolatot készíthet. A zárt ülésekről készült jegyzőkönyvet csak a tartalom szerint érintettek tekint-hetik meg.

Az alapítvány közhasznú működésével kapcsolatba keletkezett iratokba bárki betekinthet, azokról saját költségére másolatot kérhet. A betekintés iránti kérelmet a kuratórium elnökéhez írásban kell benyújtani, aki a beérkezett kérelemnek 15 napon belül köteles eleget tenni.

Az alapítvány működésével kapcsolatos iratokat és nyilvántartásokat a kuratórium elnöke kezeli, illetve vezeti. A kuratórium elnöke köteles az éves beszámolót és a közhasznúsági mellékletet a jogszabályokban, továbbá az alapító okirat 5/A. pontjában előírt módon közzétenni, illetve letétbe helyezni.

A kuratórium ülésén született döntésekről az érintetteket írásban kell tájékoztatni.

A döntéseket a kuratórium elnöke 15 napon belül írásban közli az érintettekkel postai úton, továbbá a városháza hirdetőtábláján is közzéteszi a határozathozatalt követő 15 napon be-lül úgy, hogy az a nyilvánosságra hozataltól számított 30 napig megtekinthető.

A kuratórium határozathozatalában nem vehet részt az a személy;

a.) akit a határozat kötelezettség vagy felelősség alól mentesít, vagy az alapítvány terhére másfajta előnyben részesít,

b.) akivel a határozat szerint szerződést kell kötni,

c.) aki ellen a határozat alapján pert kell indítani,

d.) akinek olyan hozzátartozója érdekelt a döntésben, aki az alapítványnak nem tagja vagy alapítója,

e.) aki a döntésben érdekelt más szervezettel többségi befolyáson alapuló kapcsolatban áll, vagy

f.) aki egyébként személyesen érdekelt a döntésben.

Nem minősül előnynek a közhasznú szervezet célszerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve a társadalmi szervezet által tagjának, a tagsági jogviszony alapján nyújtott és létesítő okiratnak megfelelő célszerinti juttatás.

A közhasznú szervezet megszűnését követő 3 évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztség-viselője volt – annak megszűnését megelőző 2 évben legalább 1 évig -;

a.) amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,

b.) amellyel szemben az állami adó- és vámhatóság jelentős összegű adóhiányt tárt fel,

c.) amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,

d.) amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.

Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.

Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéletek, amíg a büntetett előélethez fűződő hátrányos következmények alól nem mentesült, továbbá nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírósági ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet. Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.

A vezető tisztségviselő köteles a vele szemben fennálló kizáró, illetve összeférhetetlenségi okokat haladéktalanul az Alapítóval, illetve az alapítványi jogok gyakorlójával közölni.

A vezető tisztségviselő illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.

Az Alapítvány kedvezményezettje és annak közeli hozzátartozója nem lehet a kuratórium tagja. Az Alapító és közeli hozzátartozói nem lehetnek többségben a kuratóriumban.

A kuratórium az ügyrendjét maga állapítja meg.

A Kuratórium évenként legalább egy alkalommal tájékoztatja az Alapítót az alapítványi célok megvalósításáról.

A Kuratórium elnöke és tagjai tevékenységükért díjazásban nem részesülnek, esetleges költségeik megtérítését igényelhetik.

A Kuratórium hatásköre:

a.) az Alapítvány alkalmazottaival szemben a munkáltatói jogok gyakorlása,

b.) az Alapítvány szabályzatainak kidolgozása,

c.) az Alapítvány szabályzatainak betartatása,

d.) valamint minden egyéb ügyvezetési feladat.

A Kuratórium kizárólagos hatáskörébe tartozik:

a.) napi működtetési feladatokat ellátó testület kijelölése, működési feltételeinek biztosítása,

b.) szükség szerint – bizottságok felkérése, a PG Bizottság kivételével,

c.) a munkatervek jóváhagyása éves tervek esetén,

d.) az éves költségvetés jóváhagyása,

e.) a közhasznúsági melléklet és az éves beszámoló elfogadása.

Az alapítvány működését és gazdálkodását a PG Bizottsága ellenőrzi.

A PG Bizottság ellenőrző tevékenységéhez szükséges információk biztosításáért a Kuratórium elnöke felelős. A PG Bizottság tagja, illetve tagjai a Kuratórium ülésén tanácskozási joggal részt vehetnek.

A Kuratórium elnöke vagy tagja nem lehet a PG Bizottságának tagja, hozzátartozója.

A PG Bizottság tagjainak összeférhetetlensége a Kuratórium tagjaira vonatkozó rendelkezéseken túlmenően az alábbiak az irányadóak:

Nem lehet a felügyelő szerv elnöke vagy tagja az a személy, aki;

a) a legfőbb szerv, illetve az ügyintéző és képviseleti szerv elnöke vagy tagja,

b) a közhasznú szervezettel e megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másként nem rendelkezik,

c) a közhasznú szervezet cél szerinti juttatásból részesül – kivéve a bárki által megkötés nélkül igénybe vehető nem pénzbeli szolgáltatásokat – illetve,

d) az a) - c) pontban meghatározott személyek közeli hozzátartozója.

A PG Bizottság köteles az intézkedésre való jogosultságának megfelelően a Kuratóriumot tájékoztatni és annak összehívását kezdeményezni, ha arról szerez tudomást, hogy;

a) a szervezet működése során olyan jogszabálysértés vagy a szervezet érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult vezető szerv döntését teszi szükségessé,

b) a vezető tisztségviselők felelősségét megalapozó tény merült fel.

A Kuratóriumot a PG Bizottság indítványára – annak megtételétől számított harminc napon belül – intézkedés céljából össze kell hívni. E határidő eredménytelen eltelte esetén a Kuratórium összehívására PG Bizottság is jogosult.

Ha a Kuratórium a törvényes működés helyreállítása érdekében szükséges intézkedéseket nem teszi meg, a PG Bizottság köteles haladéktalanul értesíteni a törvényességi ellenőrzést ellátó szervet.”

1. továbbá, hogy a 6. pont helyébe az alábbi rendelkezések lépjenek:

„6. Az alapítvány képviselete:

Az Alapítvány képviseletére a Kuratórium elnöke önállóan jogosult, a Kuratórium másik két tagja az Alapítvány képviseletére nem jogosult. A vezető tisztségviselők összeférhetetlenségére a Ptk. 3:22.§ (1), (4)-(6) és a 3:397. § (3)-(4) bekezdésében, valamint az Ectv-ben foglaltak az irányadóak.

A Kuratórium elnöke: Dárdai Adrienn 7140 Bátaszék, Park sétány 10. sz. alatti lakos.

A bankszámla feletti rendelkezésre Dárdai Adrienn kuratóriumi elnök *önállóan jogosult.*

A kuratórium az egyes konkrét alapítványi célok megvalósítása érdekében jogosult pályázatot kiírni, valamint jogosult eseti és egyéni támogatásokat nyújtani.

A pályázatok elbírálásához szaktanácsadók közreműködését igénybe vehetik.”

*Határidő:* 2020. szeptember 01.

*Felelős:* Kondriczné dr. Varga Erzsébet jegyző

(a határozat megküldéséért)

*Határozatról értesül:* Dárdai Adrien kuratóriumi elnök

Kovács Józsefné kuratóriumi tag

Kemény Lajos kuratóriumi tag

irattár